Drammen busstasjon

**Drammen busstasjon** ligger i Jernbanegata på Strømsø i Drammen og betjenes av de fleste av byens by- og lokalruter. Den er bygget i 2004 og erstattet gamle Drammen rutebilstasjon fra 1969 som lå på samme sted. Den ligger rett i nærheten av Drammen stasjon og bussholdeplassen på Strømsø torg, som betjenes av øvrige byruter.

Busstasjonen er bygget i stål og kledd med eikepanel. Den har informasjonssystemer, levegger, benker og et innendørs venterom. Opprinnelig hadde den en kiosk, men den er senere nedlagt. På selve busstasjonen er det seks plattformer (A–F) under tak, mens én plattform (J) ligger på andre siden av gata.

Ingen ekspressbussruter benytter seg i dag av busstasjonen. Den nærmeste er Vy express rute *VY1* som betjener Torget Vest i nærheten av Bragernes torg (ca. 750&nbsp;m), mens alle andre benytter ekspressbussholdeplassen på Bangeløkka (ca. 1,5&nbsp;km).

## Historie
Allerede før den gamle rutebilstasjonen ble revet i 2001 var det uenigheter om hvor den nye busstasjonen skulle ligge. Selv om man var enige om å satse på Strømsø, stod valget mellom Strømsø torg og dagens plassering i Jernbanegata. De fleste partene, inkludert fylkeskommunen, Statens vegvesen, Jernbaneverket og Nettbuss, mente at Strømsø torg ville være best på grunn av den krappe svingen mellom Bybrua og Jernbanegata var uheldig og for å få en kortere og mer naturlig nærhet til jernbanestasjonen. Kommunen mente derimot at dagens plassering var best for byutviklingen og for å få minst mulig trafikk over Strømsø torg, i tillegg til at en busstasjon på torget ville fått betydelig mindre kapasitet. Kommunens forslag ble lagt til grunn for reguleringsplanen som ble vedtatt i november 2000.

Byggingen av busstasjonen var et samarbeid mellom Buskerud fylkeskommune, Drammen kommune og Statens vegvesen og skulle starte i 2003, men ble utsatt til 2004, og ytterligere forsinket på grunn av en konstruksjonstabbe, men ble likevel offisielt åpnet 14. oktober. Det er lagt stor vekt på universell utforming, og den ble nominert til Statens byggeskikkpris for 2005 og samarbeidspartnerne ble tildelt Norges Blindeforbunds tilgjengelighetspris 29. august 2005. Prisen fikk den for å være ekstra godt tilrettelagt for blinde og svaksynte med blant annet ledelinjer til alle plattformer, taktilt kart med blindeskrift og lydmeldinger om avganger og perronger. Lydmeldingssystemet viste seg senere å være sårbart og har vært ute av drift siden 2008, med medieoppslag i 2009, 2012 og 2014. Informasjonsskjermene har også i lange tider vært ute av drift. En kiosk som ikke hadde noen formelle tjenester for bussreisende fantes på busstasjonen, men denne ble senere nedlagt. I forbindelse med anbudsoppstart på bussrutene i Drammen sommeren 2014 ble den tidligere kiosken innredet som sjåførrom, da driftssentralen og bussgarasjen i den anledning ble flyttet til Kobbervikdalen.

I 2015 ble busstasjonen oppgradert med blant annet bedre skilting og bedre holdeplassoppslag. Et innendørs venterom ble også åpnet i løpet av 2017.

### Tidligere ruter
Opprinnelig gikk de fleste ekspressbussrutene innom den gamle rutebilstasjonen, men på grunn av flere faktorer, sånn som stadig økende trafikk i Drammen sentrum, og Strømsåstunnelen som åpnet i 2001 og ga en raskere vei utenom sentrum for trafikken mot vest, betjenest ikke lenger busstasjonen av noen ekspressbussruter. Holdeplassene ble betjent flere år etter at rutebilstasjonen var revet, men etter hvert begynte ekspressbussene å i stedet stoppe ved Kjellstad. Dette skjedde blant annet med Konkurrenten.no fra 15. mai 2003 og NOR-WAY Bussekspress rute 180 Haukeliekspressen fra 1. januar 2004. Disse flyttet senere sitt Drammens-stopp til Bangeløkka da holdeplassen åpnet der 28. september 2007. NOR-WAY-rute 170 Sogn og Fjordane Ekspressen som fra 1. mai 2013 ble Nettbuss express rute NX170 betjente busstasjonen helt fram til den fra og med 13. oktober 2014 byttet til å betjene Bangeløkka,

Fram til august 2014 gikk også Brakar rute 169 via Lierbyen til Oslo fra busstasjonen, men den ble kortet ned til Lierbyen i forbindelse med en større ruteomlegging.

## Plattformer og ruter

### Plattform A
*  Konnerud – Svingen / Andorsrud
*  Konnerud (nattbuss)
*  Konnerud skole / Eikerdelet

### Plattform B
*  Gulskogen
*  Tolerud
*  Austad skog
*  Skoger – Mælen
*  Gulskogen – Mjøndalen

### Plattform C
Ingen avganger.

### Plattform D
Plattformen fikk desember 2017 montert ladestasjon for batteribuss.
*  Lierbyen skole
*  Lierbyen – Sylling
*  Lierbyen – Tranby – Asker
*  Reistad – Lierskogen

### Plattform E
*  Hyggen – Åsheim – Sætre
*  Spikkestad – Røyken – Sætre

### Plattform F
*  Lier – St. Hallvard vgs (skolerute)
*  Horgen – Vikersund – Hønefoss
*  Hokksund – Vikersund
*  Åmot – Hønefoss (skolerute)
*  St. Hallvard vgs (skolerute)

### Plattform J (Jernbanegata)
*  Kastanjesletta
*  Underlia
*  Strøtvet
*  Lier – St. Hallvard vgs (skolerute)

## Referanser




## Eksterne lenker
*